Härnösand
Härnösand čita se Hernesand je grad i općina na sjeveroistoku Švedske od 17,556 stanovnika u užem centru, 
dok kao općina ima 24,611.

Härnösand je i administrativni centar grofovije Västernorrland, koja ima 
242,625 stanovnika.

Geografske karakteristike
Härnösand leži dvadesetak km južnije od ušća rijeke Ångerman u Botnijski zaljev, 
udaljen 432 km sjeveroistočno od Stockholma. Grad zovu vrata Visoke obale koja se prostire od grada prema sjeveru.

Grad je administrativni, kulturni i trgovački centar regije i velikog dijela sjeverne Švedske.

Historija
Härnösand je osnovao kralj Johan III - 1585. nedaleko od estuarija Ångermana, gdje se svakog septembra održavao godišnji sajam. Mjesto je bilo povoljno za luku iz koje bi se moglo izvoziti 
drva, željeznu rudu i stoku.

Härnösand je 1647. postao sjedište biskupije, pa je već 1650. imao gimnaziju.

Grad je gotovo pretvoren u pepeo u proljeće 1721. za vrijeme ruskog napada na sjevernu Švedsku. Od 1765. grad je ponovno administrativni centar, a od 1778. je i glavni grad Grofovije Västernorrland, iako je na početku 1800. imao samo 1800 stanovnika. 
Do polovice 19. vijeka toliko je narastao, da je tad bio među 25 - 30 najvećih švedskih gradova. Vremenom je počeo stagnirati pa je 
danas daleko od toga.

Privreda
Härnösand je grad drvne industrije u kom ima nekoliko tvornica celuloze i pilana.

Znamenitosti
Najveća atrakcija grada je Visoka obala (švedski: Höga kusten) dio švedske obale Botnijskog zaljeva kog je UNESCO - 2000. uvrstio na Listu mjesta svjetske baštine u Evropi.

Izvori

Vanjske veze 

 Službene stranice grada 
Gradovi u Švedskoj